दिख सकती हैं फेसबुक से हटाई गई तस्वीरें : लंदन : आपको यह जानकर झटका लग सकता है कि आपने अपनी जिन निजी तस्वीरों को अपने फेसबुक एकाउंट से हटा दिया था वे अब भी इंटरनेट की दुनिया में उपलब्ध हैं। उन्हें आसानी से देखा जा सकता है। तस्वीरों को हटाने के बाद भी वे इंटरनेट की दुनिया से गायब नहीं होतीं। डेली मेल के मुताबिक फेसबुक से संबद्ध कंपनी ने स्वीकार किया है कि उसकी प्रणाली में तस्वीरें हमेशा एक उचित अवधि में नहीं हटाई जाती हैं। साइट को देखने पर आपको लगेगा की उससे आपकी फोटोग्राफ्स हट गई हैं लेकिन तस्वीरों के सीधे यूआरएल लिंक के जरिए इन्हें देखा जा सकता है। इसका मतलब है कि ई-मेल के जरिए कोई तस्वीर भेजी जाए तो वह इंटरनेट पर रहती है और उसे कोई भी देख सकता है। (एजेंसी)